**אגנש סאבאי** (בהונגרית: **Szávay Ágnes**; נולדה בקישקונהלש ב-29 בדצמבר 1988) היא שחקנית טניס הונגרייה. דורגה בשיאה במקום 13 בעולם בדירוג ה-WTA.

קריירה מקצוענית
---------------

### תחילת הקריירה

סאבאי החלה לשחק טניס בגיל 6 במועדון טניס מקומי.
בשנת 2003 היא שיחקה לראשונה בסבב ה-ITF בטורניר בפורטוגל על סך 10,000 דולרים, והפסידה בו במוקדמות.

### 2004

ב-2004 זכתה סאבאי בתואר יחידות ראשון בקריירה, בטורניר מסבב ה-ITF בצ'אמפינו, איטליה על סך 10,000 דולרים. בנוסף הגיעה סאבאי לגמר הזוגות בטורניר ה-WTA שנערך בבודפשט (דרג 3) בצוותא עם ויראג נמת'.

### 2005

ב-2005 הגיעה סאבאי לחצי גמר ראשון בסבב ה-WTA, בטורניר שנערך במודנה. בנוסף, הגיעה סאבאי שוב לגמר זוגות בטורניר WTA (בהסלט, בלגיה - טורניר מדרג 3 ביחד עם מיכאלה קרייצ'ק). סאבאי זכתה גם בתואר ITF זוגות ראשון (דינאן, צרפת על סך 75,000 דולרים ביחד עם מיכאלה קרייצ'ק).

### 2006

ב-2006 הוסיפה לעצמה סאבאי שני תוארי ITF נוספים : תואר יחידות אחד (יוסטון, על סך 50,000 דולרים) ותואר זוגות אחד (ויטל, צרפת, על סך 50,000 דולרים, ביחד עם יוליה בייגלזימר). כמו כן הגיעה סאבאי לגמר טורניר ה-WTA לזוגות בבוגוטה (דרג שלישי) ביחד עם יסמין וור.

### 2007

2007 מהווה את שנת הפריצה של סאבאי. ההישג הראשון שלה היה הגעה לחצי גמר טורניר בודפשט (דרג 3). לאחר מכן זכתה סאבאי בתואר הכפול (גם יחידות וגם זוגות) בטורניר ה-ITF בזאגרב (על סך 75,000 דולרים; שותפתה בזוגות הייתה אמה ליין). ברולאן גרוס הגיעה סאבאי לראשונה להגרלה הראשית, והפסידה בסיבוב השני. לאחר מכן הגיעה לרבע גמר טורניר ברצלונה (דרג 4), כשהיא מנצחת בדרך את פרנצ'סקה סקיאבונה, שדורגה ראשונה בטורניר. באליפות וימבלדון שהתקיימה לאחר הטורניר בברצלונה הגיעה סאבאי לסיבוב השני. חודש לאחר מכן זכתה סאבאי בתואר ה-WTA הראשון בקריירה שלה, בטורניר פלרמו (דרג רביעי). לאחר מכן הגיעה סאבאי לגמר טורניר ניו הייבן (דרג 2), ממנו נאלצה לפרוש במהלך המשחק מול סבטלנה קוזנצובה (שדורגה ראשונה בטורניר) עקב פציעה. לאחר מכן שיחקה סאבאי באליפות ארצות הברית הפתוחה והגיעה להישג השיא שלה עד כה בטורניר גראנד סלאם - שלב רבע הגמר. לאחר הטורניר בארצות הברית זכתה סאבאי בטורניר בייג'ינג (דרג 2), כשהיא מנצחת בגמר את ילנה יאנקוביץ', שדורגה שנייה בטורניר.

שנת 2007 הייתה טובה לסאבאי גם מבחינת תחרויות הזוגות. בצוותא עם ולדימירה אולירובה היא הגיעה לחצי גמר הזוגות באליפות ארצות הברית הפתוחה, לגמר הזוגות בטורנירים בדוחה (דרג ראשון) ובבאד גאסטיין (דרג 3) וזכתה בטורניר בודפשט (דרג 3).

את שנת 2007 סיימה סאבאי במקום ה-20 בעולם, שיפור של 187 מקומות לעומת השנה הקודמת. גם בדירוג הזוגות התקדמה סאבאי רבות, ודורגה בסוף שנת 2007 במקום ה-26 בעולם, שיפור של 78 מקומות לעומת השנה הקודמת.

### 2008

את עונת המגרשים הקשים של שנת 2008 פתחה סאבאי בצורה לא כל כך טובה. לצד הגעה לגמר בפריז (דרג 2; הפסידה לאנה צ'קבטדזה), סאבאי הודחה בסיבוב הראשון של טורנירים רבים. כך היה בטורניר בגולד קוסט, אוסטרליה (דרג 3; זכתה בטורניר הזוגות ביחד עם דינארה סאפינה), באליפות אוסטרליה הפתוחה, באנטוורפן (דרג 2), דוחה (דרג 1), דובאי (דרג 2) ומיאמי (דרג 1).

עונת החימר הביאה עימה מפנה מסוים בהישגיה של סאבאי. היא הגיעה לשלב רבע הגמר בטורנירים באמילייה איילנד שבארצות הברית (דרג 2), צ'ארלסטון, (דרג 1) וברלין (דרג 1). בתוך כך הגיעה סאבאי לדירוג השיא בקריירה שלה עד כה - מקום 13 בעולם. באליפות צרפת הפתוחה היא הגיעה עד לסיבוב השלישי. באליפות וימבלדון היא הגיעה עד לסיבוב הרביעי. לחצי גמר ראשון בשנה זו היא הגיעה בטורניר בבאד גאסטיין, שם הפסידה לפאולין פרמנטייה. בטורניר הטניס האולימפי באולימפיאדת בייג'ינג הפסידה סאבאי בסיבוב ה-1 לג'י ג'נג. לאחר האולימפיאדה חלה ירידה חדה בכושרה של סאבאי. למעט הגעה לשלב רבע הגמר בטורניר בניו הייבן סאבאי הפסידה בשלבים המוקדמים בטורנירים בבייג'ינג, אליפות ארצות הברית הפתוחה (בשניהם בסיבוב שני), טוקיו, שטוטגרט, ציריך ולינץ (בכולם בסיבוב הראשון).

### 2009

בשנת 2009 זכתה סאבאי בטורניר WTA נוסף, שלישי במספר. הזכייה הייתה בטורניר בודפשט (הקטגוריה הבינלאומית; ניצחה את פטי שנידר בגמר). באליפות צרפת הפתוחה היא הגיעה עד להישג השיא שלה בטורניר זה עד כה - סיבוב רביעי. סאבאי הפסידה לדומיניקה ציבולקובה לאחר שניצחה בסיבוב השלישי את ונוס ויליאמס.

### 2010

בשנת 2010 שחזרה סאבאי את הישג השיא שלה משנת 2009, וזכתה שוב בחודש יולי בטורניר בודפשט, בו ניצחה, כמו בשנת 2009, את פטי שנידר בגמר. שבוע לאחר מכן זכתה סאבאי גם בטורניר פראג (הקטגוריה הבינלאומית) לאחר ניצחון בגמר על ברבורה זאהלבובה סטריצובה.

### גביע הפדרציה

הופעת הבכורה של סאבאי בגביע הפדרציה הייתה באפריל 2005, אז היא ניצחה במשחק זוגות ביחד עם שותפתה זוג שחקניות אסטוניות בניצחון של הנבחרת ההונגרית על זו של אסטוניה.

המאזן של סאבאי בגביע הפדרציה עומד על 16 ניצחונות (8 ביחידות ו-8 בזוגות) מול 8 הפסדים (3 ביחידות ו-5 בזוגות).

### פרסים

* ביולי 2007 הפכה סאבאי לשגרירה של ארגון Habitat for Humanity International בהונגריה.
* בפברואר 2008 נבחרה סאבאי לאתלטית השנה בהונגריה על ידי פדרציית הספורט הלאומית של הונגריה.
* במרץ 2008 נבחרה סאבאי לתגלית השנה בסבב ה-WTA, על הישגיה בשנת 2007.

הישגים בולטים
-------------

### יחידות

#### זכיות (8)

|  |
| --- |
| **מיקרא** |
| גראנד סלאם (0) |
| אליפות סבב ה-WTA‏ (0) |
| דרג 1 (0) |
| דרג 2 (1) |
| דרג 3 (0) |
| דרג 4 (1) |
| סבב ה-ITF‏ (3) |
| הקטגוריה העליונה (0) |
| הקטגוריה הבינלאומית (5) |

|  |  |  |  |  |  |
| --- | --- | --- | --- | --- | --- |
| **מס'** | **תאריך** | **טורניר** | **משטח** | **יריבה בגמר** | **תוצאה** |
| 1. | 20 בספטמבר 2004 | איטליהאיטליה קיאמפינו, איטליה | חימר | שווייץשווייץ סטפאינה בופה | 0-6, 2-6 |
| 2. | 22 באוקטובר 2006 | ארצות הבריתארצות הברית יוסטון, ארצות הברית | קשה | ארצות הבריתארצות הברית בתאני מאטק | 6-2, 4-6, 1-6 |
| 3. | 19 במאי 2007 | קרואטיהקרואטיה זאגרב, קרואטיה | חימר | קרואטיהקרואטיה ניקה אוזגוביץ' | 0-6, 6-7(2) |
| 4. | 16 ביולי 2007 | איטליהאיטליה פלרמו, איטליה | חימר | גרמניהגרמניה מרטינה מולר | 0-6, 1-6 |
| 5. | 23 בספטמבר 2007 | הרפובליקה העממית של סיןהרפובליקה העממית של סין בייג'ינג, הרפובליקה העממית של סין | קשה | סרביהסרביה ילנה יאנקוביץ' | (7)7-6, 5-7, 2-6 |
| 6. | 12 ביולי 2009 | הונגריההונגריה בודפשט, הונגריה | חימר | שווייץשווייץ פטי שנידר | 6-2, 4-6, 2-6 |
| 7. | 11 ביולי 2010 | הונגריההונגריה בודפשט, הונגריה | חימר | שווייץשווייץ פטי שנידר | 2-6, 4-6 |
| 8. | 18 ביולי 2010 | צ'כיהצ'כיה פראג, צ'כיה | חימר | צ'כיהצ'כיה ברבורה זאהלבובה סטריצובה | 2-6, 6-1, 2-6 |

#### פיינליסטית (2)

|  |  |  |  |  |  |
| --- | --- | --- | --- | --- | --- |
| **מס'** | **תאריך** | **טורניר** | **משטח** | **יריבה בגמר** | **תוצאה** |
| 1. | 25 באוגוסט 2007 | ארצות הבריתארצות הברית ניו הייבן, ארצות הברית | קשה | רוסיהרוסיה סבטלנה קוזנצובה | 4-6, 3-0 - סאבאי פרשה |
| 2. | 10 בפברואר 2008 | צרפתצרפת פריז, צרפת | קשה | רוסיהרוסיה אנה צ'קבטדזה | 6-3, 2-6, 6-2 |
|

### זוגות

#### זכיות (5)

|  |
| --- |
| **מיקרא** |
| גראנד סלאם (0) |
| אליפות סבב ה-WTA‏ (0) |
| דרג 1 (0) |
| דרג 2 (0) |
| דרג 3 (2) |
| דרג 4 (0) |
| סבב ה-ITF‏ (3) |

|  |  |  |  |  |  |  |
| --- | --- | --- | --- | --- | --- | --- |
| **מס'** | **תאריך** | **טורניר** | **משטח** | **שותפה** | **יריבות בגמר** | **תוצאה** |
| 1. | 10 באפריל 2005 | צרפתצרפת דינאן, צרפת | חימר | הולנדהולנד מיכאלה קרייצ'ק | אוקראינהאוקראינה יוליה בייגלזימרגרמניהגרמניה סנדרה קלוזל | 5-7 ,5-7 |
| 2. | 23 ביולי 2006 | צרפתצרפת ויטל, צרפת | חימר | אוקראינהאוקראינה יוליה בייגלזימר | צ'כיהצ'כיה מדלינה גוינאהרוסיהרוסיה יקטרינה מקרובה | 2-6 ,5-7 |
| 3. | 20 במאי 2007 | קרואטיהקרואטיה זאגרב, קרואטיה | חימר | פינלנדפינלנד אמה ליין | פוליןפולין קלאודיה יאנספוליןפולין אליציה רוסולסקה | 1-6 ,2-6 |
| 4. | 23 באפריל 2007 | הונגריההונגריה בודפשט, הונגריה | חימר | צ'כיהצ'כיה ולדימירה אולירבה | גרמניהגרמניה מרטינה מולרצ'כיהצ'כיה גבריאלה נברטילובה | 5-7, 2-6 |
| 5. | 5 בינואר 2008 | אוסטרליהאוסטרליה גולד קוסט, אוסטרליה | קשה | רוסיהרוסיה דינארה סאפינה | הרפובליקה העממית של סיןהרפובליקה העממית של סין יאן זיהרפובליקה העממית של סיןהרפובליקה העממית של סין זהנג ג'יה | 1-6, 2-6 |
|

#### פיינליסטית (5)

|  |  |  |  |  |  |  |
| --- | --- | --- | --- | --- | --- | --- |
| **מס'** | **תאריך** | **טורניר** | **משטח** | **שותפה** | **יריבות בגמר** | **תוצאה** |
| 1. | 2 במאי 2004 | הונגריההונגריה בודפשט, הונגריה | חימר | הונגריההונגריה ויראג נמת' | הונגריההונגריה פטרה מנדולהאוסטריהאוסטריה ברברה שט | 6-3, 6-2 |
| 2. | 30 באוקטובר 2005 | בלגיהבלגיה הסלט, בלגיה | קשה | הולנדהולנד מיכאלה קרייצ'ק | צרפתצרפת אמילי לואהסלובניהסלובניה קטרינה סרבוטניק | 6-3, 6-4 |
| 3. | 26 בפברואר 2006 | קולומביהקולומביה בוגוטה, קולומביה | חימר | גרמניהגרמניה יסמין וור | ארגנטינהארגנטינה ג'יזלה דולקואיטליהאיטליה פלאביה פנטה | (1)7-6, 6-1 |
| 4. | 3 במרץ 2007 | קטר (מדינה)קטר (מדינה) אליפות קטאר טוטאל הפתוחה, דוחה | קשה | צ'כיהצ'כיה ולדימירה אולירבה | שווייץשווייץ מרטינה הינגיסרוסיהרוסיה מריה קירילנקו | 6-1, 6-1 |
| 5. | 29 ביולי 2007 | אוסטריהאוסטריה באד גאסטיין, אוסטריה | חימר | צ'כיהצ'כיה ולדימירה אולירבה | צ'כיהצ'כיה לוסי הראדקהצ'כיהצ'כיה רנטה וורקובה | 6-3, 7-5 |
|

קישורים חיצוניים
----------------

ויקישיתוף מדיה וקבצים בנושא **אגנש סאבאי** בוויקישיתוף
* אגנש סאבאי, ברשת החברתית פייסבוק
* אגנש סאבאי, באתר olympedia.org
* אגנש סאבאי, באתר ה-WTA
* אגנש סאבאי, באתר ה-ITF
* אגנש סאבאי, באתר גביע הפדרציה